
EXPUNERE DE MOTIVE
      PRIVIND OPORTUNITATEA PROIECTULUI DE HOTĂRÂRE- privind închirierea imobilului, situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul  Spitalului  Clinic Municipal de Urgenţă  Timişoara.


     Având în vedere că, contractul de închiriere, încheiat în baza HCL  623/28.11.2018,  pentru imobilul situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara, expiră la data de 30.11.2019;
  Având în vedere adresa Spitalului Clinic Municipal de Urgenţă nr. E- 4056/ 10.10.2019, înregistrată la Municipiul Timişoara sub  nr. SC2019-25770/11.10.2019,  şi adresa nr. I-022292/10.10.2019 a  dl. Titu Ţîrnea  în calitate de reprezentant al proprietarilor, prin care îşi exprimă  acordul de  a încheia un nou contract de închiriere pentru perioada 01.12.2019-31.12.2020 în aceleaşi condiţii, cu excepţia  cuantumului chiriei;
    Având în vedere Procesul verbal nr. 9/19.11.2019 al Comisiei de Negociere cu Terţii a  Consiliului Local;  
    Ţinând cont că la art. 199 alin 1 din Legea nr. 95/2006 privind reforma în domeniul sănătăţii, actualizată, se prevede că autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.
    Având în vedere  că  în prezent  nu se dispune  de un alt imobil  care să  asigure  condiţii optime pentru desfăşurarea activităţii  Clinicii de Cardiologie – ASCAR, din cadrul Spitalului Clinic Municipal de Urgenţă Timişoara;
    -   Considerăm necesară şi oportună iniţierea unui proiect de hotărâre privind  închirierea imobilului, situat în Timişoara, Bv.Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.


    
                   PRIMAR,						        VICEPRIMAR,
                Nicolae Robu				                               Dan Diaconu


                                                                                ŞEF SERVICIU ŞCOLI-SPITALE
                                                                               Anca Lăudatu
                                                                             


  Cod.FO 53-01,Ver.1







         

image1.jpeg




